Malécites

Malécites aska icinkatakiniwok Etchimins neriwisiok neki kiwetnok pe ototewok, Wolastoqiyik aska icinkatitisok. Pectcik sakhikinik tacikewok Fleuve saint-jean. E ici tasposotcik kirika  e ici armwetcik otciremtisok kaie Micmacs. 
Anotc tca, 3 000 Malécites taciwok Nouveau-Brunswick tacikewok, kirika nde kotikhik neriwisiok Madawaska, Tobique, Woodstock, St-Mary kirika Oromocto. 800 neriwisiok taciwok nictam oteno Malécite de Viger kepek askik ici actew kirika 600 neriwisiok Houlton ka taciketcik(Maine).E ici matisitcik tca kitikiok, wephapekw e miroskaminik micta kackitawok e ocitatcik tcimanriw kirika orakan acicki ka apatak, nama tapwe aci newromok terak kokominacak kirika kiceriniwok kirowe wacak akrecamok anotc. Neriwisiok. 1694 ki micta akosiwok neriwisiok nac e nipotcik kitca onitawok otenamew. Emtcikocicak aptcihepanak neriwisia kitci nipahatcik ka les britanniques, 1728 tca kape isparik neriwisiok ki misitnotsopanak aka aci kitci ntopritcik kirika tca  britanniques. Malécites kaie kotikhik nerwisiwok ki wicamtisok kitci aka aci nekatcahakinitcik mina ki tapickotc otcitacikemtisok askik. E ici atsoketcik: Weckatc kaki ici mamiska icinakositcik kitakoniw eki orinikasotcik kotcikotc kaki iteritakositc: mikinakw nanikotin micta kictapitisiw, wapoc micta arikasiriniw kaie micta kiraskiriniw, e nicitcik ka matawisitc icinkatakiniwok micta mitceno kotikhik atsokana mitowi bonhomme sept-heures matcike Croque mitaine matcerekw waca aka ka nanaktcihanirtci kiposkohew tca. Minatc tca kehtags kokotcecic naha ka waptak e mitcikickarik. Nerwisiok de Woodstock mi tatcsiwok mitowi Kehtags micta mitcitawok e micta pecitci mitcikickarik, e papitc petakoniw epwamci e niponanionik, micta mitceno kotikhi atsokana.Motewolon aska iskwew matcike iriniw paksak aptcitaw oskanriw,asiniwa,arinikana kirika kotikhi takona ka ictaptaki kitci miro mickwarik e mataisitcik.Kackitawok kaie e wamatcik gibier kaie namesa,e waptak e ici kickarik.Mackiki araptan kaie e nikomnaniwok kitci ntokhakinitc naha ka ckitatc kewir e mataisitc. Iriniwok kaie iskwewok arimatc kitci kictermatcik nehi iriniwa matcike iskwesa ka mataisirtci. atcita ickwecak kaie ickinikicicak ka mataisitcik kita nta otcitacikemekw le motewolon kitci kirowe mickwisitcik.